Begonia is ’n genus meerjarige blomplante in die familie Begoniaceae. Die genus bevat, volgens 'n onlangse telling, 1 795 verskillende spesies. Begonias is inheems aan klam tropiese en subtropiese klimate. Sommige spesies word in koeler klimate algemeen as huisplante gekweek. Hulle het pragtige, kleurryke blomme, wat kelkblare het maar nie kroonblare nie.
2 Spesies en kultivars
Die blomme van ’n begonia.
Met sy talle spesies is Begonia die sesde grootste blomplantgenus. Die plante is grond- en soms lugplante en kom voor in die tropiese en subtropiese klimate van Suid- en Sentraal-Amerika, Afrika en Suid-Asië.
Begonias word in drie hoofgroepe verdeel volgens hul wortelstelsel: wortelknol-, veselwortel- en wortelstok-plante. Hulle is eenslagtig en die manlike en vroulike blomme kom apart aan dieselfde plant voor; die manlike blom het verskeie meeldrade en die vroulike blom ’n groot onderstandige vrugbeginsel en twee tot vier vertakte en verdraaide stampers.
Die vrug bevat gewoonlik talle klein saadjies. Die blare is dikwels groot met vlekke of strepe.
Spesies en kultivars[wysig | wysig bron]
’n Paar van die gewilde spesies is:
Die volgende kultivars en kultivargroepe kom voor:
As die plant se blare ongesond lyk, is dit waarskynlik te nat en koud of te warm en droog. As hulle te klein is, kort die plant bemesting. Bakteriese verwelksiekte, meeldou, Botrytis-swam en komkommermosaïekvirus kan voorkom. In laasgenoemde geval moet die plant dadelik vernietig word.
Begonia rex is ’n gewilde huisplant danksy sy blare.
Begonia-kultivars is in verskillende kleure te kry, soos geel.
’n Manlike en vroulike blom.
Een van die talle blaarvorms.
↑ David G. Frodin (2004). “History and concepts of big plant genera”. Taxon 53 (3): 753–776. doi:10.2307/4135449.
"Phylogenetic Relationships of the Afro-Malagasy Members of the Large Genus Begonia Inferred from trnL Intron Sequences"
Wikimedia Commons het meer media in die kategorie Begonia.
Wikispecies het meer inligting verwant aan: Begonia
Ontsluit van "https://af.wikipedia.org/w/index.php?title=Begonia&oldid=1892330"